40. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 1 της 29 Δεκ. 1994/10 Ιαν. 1995 (ΦΕΚ – Α΄ - 1) Θέση σε κυκλοφορία νέων αναμνηστικών μεταλλικών κερμάτων των 50 (πενήντα) δραχμών και καθορισμός των κυρίων γνωρισμάτων τους. Άρθρ.1.-1.Τίθενται στην κυκλοφορία νέα αναμνηστικά μεταλλικά κέρματα αξίας 50 (πενήντα) δραχμών με την ευκαιρία του εορτασμού από τη Βουλή των Ελλήνων των 150 χρόνων Συνταγματικού Βίου (1844 – 1994). Οι παραστάσεις των ανωτέρω κερμάτων έχουν ως ακολούθως: α.Στην πρόσθια όψη απεικονίζεται, στο κέντρο, η προσωπογραφία του Ιωάννη Μακρυγιάννη, για το 50% της ποσότητας των κερμάτων (7.500.000 τεμάχια) και του Δημητρίου Καλλέργη για το άλλο 50% της ποσότητας (7.500.000 τεμάχια). β.Στην οπίσθια όψη (κοινή και για τα δύο κέρματα), απεικονίζεται το κτίριο της Βουλής των Ελλήνων. Επάνω από αυτό, κυκλικά, αναγράφονται οι λέξεις «Βουλή των Ελλήνων» και μεταξύ αυτών και του κτιρίου, αριστερά και δεξιά, οι χρονολογίες 1844-1994. Κάτω από το κτίριο της Βουλής των Ελλήνων, σε προοπτική ανάπτυξη αναγράφονται σε μια σειρά οι λέξεις «150 ΧΡΟΝΙΑ» και σε δεύτερη σειρά «ΣΥΝΤΑΓΜΑΤΙΚΟΥ ΒΙΟΥ». Από κάτω αναγράφεται ο αριθμός «50» αριστερά και απεικονίζεται μικρό ανθέμιο – σήμα του Εθνικού Νομισματοκοπείου και δεξιά η συντομογραφία «ΔΡΧ». 2.Τα παραπάνω πενηντάδραχμα θα κοπούν εφ’ άπαξ σε ποσότητα 15.000.000 τεμαχίων θα κυκλοφορούν παράλληλα με τα ίσης αξίας μεταλλικά κέρματα που τέθηκαν σε κυκλοφορία με το αριθ. 424/86 Π.Δ. καλύπτοντας τις συναλλακτικές ανάγκες σε κέρματα των 50 δραχμών μέχρι πλήρους απορροφήσεώς τους και θα έχουν την ίδια σύνθεση κράματος και τα ίδια τεχνικά χαρακτηριστικά με τα κυκλοφορούντα. 3. Κατά τα λοιπά ισχύουν όσα αναφέρονται στο αριθ. 424/86 Προεδρικό Διάταγμα. Άρθρ.2.-Στον Υφυπουργό Οικονομικών αναθέτουμε τη δημοσίευση και εκτέλεση του παρόντος διατάγματος. (Μετά τη σελ. 18,16(β) Σελ. 18,17 Τεύχος 1239 – Σελ. 3 Κέρματα 26.Α.γ.40 26.Α.γ.40 Κέρματα 